hu hu en hu hu hu hu en en hu en hu hu hu hu en hu hu hu pl hu hu hu hu hu hu hu hu hu hu hu hu hu hu hu hu hu en hu hu de hu it hu hu hu hu hu hu hu de hu hu hu hu hu hu
King Kong sorozatot készít James Wan, méghozzá a Disney+-ra - Puliwood
| 2022 augusztus 24. 17:00
Egy másik projekt is készül Konggal.
Nem viccel a Legendary stúdió, ha az általuk felügyelt MonsterVerse-ről van szó. A számtalan projekt mellé ugyanis nemrég egy újabb bukkant fel. A Deadline értesülései szerint ezúttal a Disney+ vágott bele egy új King Kong-sorozat elkészítésébe, amely a fejlesztés kezdeti stádiumában van.
A portál úgy tudja, hogy a sorozat producere az a James Wan lesz, akinek olyan alkotásokat köszönhetünk, mint az Aquaman 1-2., a Halálos iramban 7., az első Fűrész, és megannyi másik horroralkotást is.
A sorozat a hírek szerint egy szérializált (azaz átívelő történettel rendelkező) akció/kalanddráma lesz, amely a modern korba helyezi majd Kongot, és amely Kong mitológiáját, eredetét, valamint a Koponya-szigetet és az otthona különböző természetfeletti elemeit fogja feltárni.
Érdemes azonban megjegyezni, hogy ez a King Kong-projekt nem fog kapcsolódni a már említett és létező MonsterVerse-hez (ellenben például az Apple TV+-ra készülő Godzilla-sorozattal, a Kurt és Wyatt Russell főszereplésével érkező Godzilla and the Titansszel, ami igen). A Netflix emellett továbbra is fejleszt egy, a Koponya-szigeten játszódó animációs sorozatot, amely szintén részese a MonsterVerse-nek; azt viszont nem tudni, hogy ebben Kong is feltűnik-e majd.
Az biztos, hogy a nagyvásznon Kong a Godzilla Kong ellen folytatásában fog újra zúzni, amelynek premierje jelenleg 2024. március 15-re van betervezve, főszerepben pedig feltűnik Dan Stevens (Légió).
Rengeteg hír, cikk és kritika vár ezen kívül is a Puliwoodon. Iratkozz fel a hírlevelünkre, mert kiválogatjuk neked azokat, amikről biztosan nem akarsz lemaradni.
Kijelentem, hogy az adatkezelési nyilatkozat tartalmát megismertem és azt elfogadom.
Jöhet még több film, sorozat, könyv, képregény? Katt ide!
Címkék: #king kong #kong #disney+
comments powered by Disqus.
Cinefesten jártunk, jó (?) filmeket láttunk - PuliCast
Podcast | 2022.09.29 14:00
Szörnyeteg: A Jeffrey Dahmer-sztori - Kritika
A meggyalázott róka és egy új Maszk - A legszégyenteljesebb folytatások 1. rész
BREAKING: megérkezett a The Last of Us tévésorozat első előzetese
Kiderült, mikor érkezik a következő The Witcher sorozat, illetve a Vaják 3. évada
Computerworld.hu | GameStar.hu | PCWorld.hu | Puliwood.hu | Zoldpalya.hu
Kiadó: Project029 Magyarország Szolgáltató Kft. - Impresszum - Hirdetési ajánlatunk - Adatvédelmi elveink
Úgy tűnik, AdBlockert használsz, amivel megakadályozod a reklámok megjelenítését. Amennyiben szeretnéd támogatni a munkánkat, kérjük add hozzá az oldalt a kivételek listájához, vagy támogass minket közvetlenül! További információért kattints!
Engedélyezi, hogy a https://www.puliwood.hu értesítéseket küldjön Önnek a kiemelt hírekről? Az értesítések bármikor kikapcsolhatók a böngésző beállításaiban.